Številka: 1000-41/2020/2

Datum: 15. 6. 2020

# Zadeva: Sistemiziranje delovnega mesta občinski redar

Spoštovani!

Prejeli smo vaš dopis, v katerem ste navedli, da bo v organu skupne občinske uprave – medobčinskem inšpektoratu sistemizirano delovno mesto občinski redar (tarifni razred V), dela in naloge pa se bodo na tem delovnem mestu opravljale v treh nazivih (občinski redar III, II in I). Glede pogojev vas zanima, ali je treba med posebnimi pogoji določiti tudi preizkus znanja za vodenje in odločanje v prekrškovnem postopku ali zadostuje samo preizkus znanja za opravljanje nalog občinskega redarstva in za uporabo pooblastil občinskega redarja. Različne občinske uprave oziroma medobčinski inšpektorati imajo po vaši navedbi v sistemizacijah in posledično v javnih natečajih različne pogoje za delovno mesto občinski redar, nekateri navajajo oba pogoja, drugi samo preizkus znanja za opravljanje nalog občinskega redarstva in za uporabo pooblastil občinskega redarja.

V zvezi z navedenim vprašanjem pojasnjujemo, da se na podlagi drugega odstavka 44. člena [Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih](http://www.pisrs.si/Pis.web/pregledPredpisa?id=URED2954) (Uradni list RS, št. [58/03](http://www.uradni-list.si/1/objava.jsp?sop=2003-01-2931), [81/03](http://www.uradni-list.si/1/objava.jsp?sop=2003-01-3879), [109/03](http://www.uradni-list.si/1/objava.jsp?sop=2003-01-4798), [43/04](http://www.uradni-list.si/1/objava.jsp?sop=2004-01-2001), [58/04 – popr.](http://www.uradni-list.si/1/objava.jsp?sop=2004-21-0082), [138/04](http://www.uradni-list.si/1/objava.jsp?sop=2004-01-5937), [35/05](http://www.uradni-list.si/1/objava.jsp?sop=2005-01-1236), [60/05](http://www.uradni-list.si/1/objava.jsp?sop=2005-01-2653), [72/05](http://www.uradni-list.si/1/objava.jsp?sop=2005-01-3222), [112/05](http://www.uradni-list.si/1/objava.jsp?sop=2005-01-4922), [49/06](http://www.uradni-list.si/1/objava.jsp?sop=2006-01-2093), [140/06](http://www.uradni-list.si/1/objava.jsp?sop=2006-01-6107), [9/07](http://www.uradni-list.si/1/objava.jsp?sop=2007-01-0390), [33/08](http://www.uradni-list.si/1/objava.jsp?sop=2008-01-1276), [66/08](http://www.uradni-list.si/1/objava.jsp?sop=2008-01-2865), [88/08](http://www.uradni-list.si/1/objava.jsp?sop=2008-01-3801), [8/09](http://www.uradni-list.si/1/objava.jsp?sop=2009-01-0210), [63/09](http://www.uradni-list.si/1/objava.jsp?sop=2009-01-2987), [73/09](http://www.uradni-list.si/1/objava.jsp?sop=2009-01-3242), [11/10](http://www.uradni-list.si/1/objava.jsp?sop=2010-01-0450), [42/10](http://www.uradni-list.si/1/objava.jsp?sop=2010-01-2177), [82/10](http://www.uradni-list.si/1/objava.jsp?sop=2010-01-4379), [17/11](http://www.uradni-list.si/1/objava.jsp?sop=2011-01-0759), [14/12](http://www.uradni-list.si/1/objava.jsp?sop=2012-01-0594), [17/12](http://www.uradni-list.si/1/objava.jsp?sop=2012-01-0685), [23/12](http://www.uradni-list.si/1/objava.jsp?sop=2012-01-0909), [98/12](http://www.uradni-list.si/1/objava.jsp?sop=2012-01-3794), [16/13](http://www.uradni-list.si/1/objava.jsp?sop=2013-01-0557), [18/13](http://www.uradni-list.si/1/objava.jsp?sop=2013-01-0655), [36/13](http://www.uradni-list.si/1/objava.jsp?sop=2013-01-1410), [51/13](http://www.uradni-list.si/1/objava.jsp?sop=2013-01-1976), [59/13](http://www.uradni-list.si/1/objava.jsp?sop=2013-01-2362), [14/14](http://www.uradni-list.si/1/objava.jsp?sop=2014-01-0437), [28/14](http://www.uradni-list.si/1/objava.jsp?sop=2014-01-1169), [43/14](http://www.uradni-list.si/1/objava.jsp?sop=2014-01-1799), [76/14](http://www.uradni-list.si/1/objava.jsp?sop=2014-01-3222), [91/14](http://www.uradni-list.si/1/objava.jsp?sop=2014-01-3686), [36/15](http://www.uradni-list.si/1/objava.jsp?sop=2015-01-1511), [57/15](http://www.uradni-list.si/1/objava.jsp?sop=2015-01-2397), [4/16](http://www.uradni-list.si/1/objava.jsp?sop=2016-01-0197), [44/16](http://www.uradni-list.si/1/objava.jsp?sop=2016-01-1971), [58/16](http://www.uradni-list.si/1/objava.jsp?sop=2016-01-2480), [84/16](http://www.uradni-list.si/1/objava.jsp?sop=2016-01-3646), [8/17](http://www.uradni-list.si/1/objava.jsp?sop=2017-01-0363), [40/17](http://www.uradni-list.si/1/objava.jsp?sop=2017-01-2054), [41/17](http://www.uradni-list.si/1/objava.jsp?sop=2017-01-2134), [11/19](http://www.uradni-list.si/1/objava.jsp?sop=2019-01-0421), [25/19](http://www.uradni-list.si/1/objava.jsp?sop=2019-01-1190), [54/19](http://www.uradni-list.si/1/objava.jsp?sop=2019-01-2482) in [67/19](http://www.uradni-list.si/1/objava.jsp?sop=2019-01-2979), v nadaljevanju: Uredba o notranji organizaciji, sistemizaciji, delovnih mestih in nazivih v organih javne uprave in v pravosodnih organih) pri sistemiziranju delovnih mest katalog tipičnih uradniških delovnih mest in katalog strokovno – tehničnih delovnih mest iz te uredbe povzamejo v sistemizacijo, pri čemer se v primeru specifične vsebine nalog in drugih utemeljenih primerih delovnim mestom v sistemizaciji dodajo dodatna poimenovanja in dodatni pogoji ter prilagodi opis nalog, upoštevaje stopnjo zahtevnosti nalog, ki je za posamezna delovna mesta določena v katalogu. Pri delovnem mestu 106.1 »občinski redar« je kot posebni pogoj naveden le »preizkus znanja za opravljanje nalog občinskega redarstva in za uporabo pooblastil občinskega redarja«. Enako je tudi pri delovnem mestu 106.2 »občinski redar vodja skupine« (V. tarifni razred). Pri redarskih delovnih mestih v tarifnih razredih VI in VII/1 pa je kot posebni pogoj določen še preizkus znanja za vodenje in odločanje v prekrškovnem postopku.

Izhajati je namreč treba še iz 20. člena [Uredbe o vrsti izobrazbe, strokovnem usposabljanju in preizkusu znanja za vodenje in odločanje v prekrškovnem postopku](http://www.pisrs.si/Pis.web/pregledPredpisa?id=URED6560) (Uradni list RS, št. [75/13](http://www.uradni-list.si/1/objava.jsp?sop=2013-01-2780) in [29/14](http://www.uradni-list.si/1/objava.jsp?sop=2014-01-1257)), ki določa priznavanje izpitov. Ta v tretjem odstavku določa, da se šteje, da izpolnjuje pogoje glede preizkusa znanja za vodenje prekrškovnega postopka in izdajo plačilnega naloga po tej uredbi občinski redar, ki je po uveljavitvi te uredbe opravil strokovno usposabljanje in preizkus znanja za opravljanje nalog občinskega redarja na podlagi [Zakona o občinskem redarstvu](http://www.pisrs.si/Pis.web/pregledPredpisa?id=ZAKO4619) (Uradni list RS, št. 139/06). Ta uredba je začela veljati 24. 9. 2013. Pred uveljavitvijo te uredbe pa je posebna strokovna komisija Ministrstva za pravosodje ugotovila, da obstaja skladnost med vsebinama obeh izpitov, vendar le za V. tarifni razred.

Na podlagi navedenega se pri redarskih delovnih mestih v V. tarifnem razredu (občinski redar in občinski redar vodja skupine) v skladu s [Prilogo 1](C://Users/CentaD88/Downloads/2023-01-0454-2003-01-2931-npb60-p1.pdf) k Uredbi o notranji organizaciji, sistemizaciji, delovnih mestih in nazivih v organih javne uprave in v pravosodnih organih v aktu o sistemizaciji delovnih mest navede le preizkus znanja za opravljanje nalog občinskega redarstva in za uporabo pooblastil občinskega redarja.

S spoštovanjem,

Peter Pogačar

GENERALNI DIREKTOR

Poslati:

* naslovniku po elektronski pošti